Os **XXV Xogos Olímpicos** de Atenas celebráronse do 13 de agosto ao 29 de agosto de 2004. Durante 17 días xuntaron a delegados de 202 países e máis de 11.000 atletas.

As súas mascotas oficiais foron *Atenea* (Αθηνα) e *Febo* (Φοίβος), chamados así en hora da deusa Atenea e do seu irmán Apolo, antigos protectores da cidade.

O símbolo do evento foi a coroa de loureiro, dado o seu significado na Grecia antiga e nos seus primeiros Xogos Olímpicos.

Despois dun difícil período de controversias sobre e capacidade de Grecia de realizar os Xogos, causado polo atraso nas obras planeadas pola organización do evento, Atenas contou cunha popularidade nunca antes observada nos Xogos Olímpicos. Tivo un seguimento masivo a través dos medios de comunicación.

Proceso de candidatura
----------------------

Tras perder os Xogos Olímpicos do Centenario ante a estadounidense Atlanta, Atenas viuse inmersa nun proceso para ser elixida como sede dos Xogos Olímpicos. En setembro de 1997, en Lausana, Suíza, un ano despois de Atlanta 1996, Atenas superou á cidade de Roma, Italia, por 66 votos contra 41, sendo elixida para celebrar os Xogos da XXVIII Olimpíada. Cidade do Cabo en Suráfrica, Estocolmo en Suecia e Buenos Aires na Arxentina, foron eliminadas en roldas previas.


|  |
| --- |
| **106º Sesión do Comité Olímpico Internacional**5 de setembro de 1997, Lausana, Suíza |
| Cidade | País | Votación |
|  | Atenas | Grecia | 32 | - | 38 | 52 | 66 |
|  | Roma | Italia | 23 | - | 28 | 35 | 41 |
|  | Cidade do Cabo | Suráfrica | 16 | 62 | 22 | 20 | - |
|  | Estocolmo | Suecia | 20 | - | 19 | - | - |
|  | Buenos Aires | Arxentina | 16 | 44 | - | - |

Apertura
--------

Chama olímpica na cerimonia de apertura
A cerimonia de apertura dos Xogos Olímpicos realizouse o 13 de agosto de 2004, no Estadio Olímpico de Atenas, ante máis de cen mil espectadores. Logo dunha introdución sobre o carácter marítimo de Grecia, a cancha principal encheuse con auga simulando unha gran piscina. Desde este gran lago xurdiron en lapas os cinco aneis olímpicos dando inicio a unha enorme posta en escena de centos de actores en carros alegóricos relatando a historia de Grecia, contando desde a mitoloxía antiga ata os tempos actuais.

A parada de nacións xuntou 11.000 atletas representando a 201 comités olímpicos, baixo a música do neerlandés DJ Tiësto. A delegación de Afganistán, ausente nos Xogos Olímpicos desde a chegada do movemento talibán ao poder, foi calorosamente recibida do mesmo xeito que a delegación iraquí; pola contra, a delegación dos Estados Unidos foi recibida entre apupos como forma de rexeitamento á actuación dese país na Guerra de Iraq. As delegacións das dúas Coreas marcharon xuntas de xeito simbólico dado que as súas delegacións participan de xeito separado. Kiribati marchou por vez primeira, tras ser aceptada no Comité Olímpico, mentres que os representantes de Timor Oriental marcharon por vez primeira baixo a súa bandeira. A cantante islandesa Björk cantou ao final da cerimonia, antes do acendido da chama olímpica.

A cerimonia deuse por finalizada tralo aceso da chama olímpica, polo medallista de windsurf dos Xogos Olímpicos de 1996, Nikolaos Kaklamanakis.

Clausura
--------

Os xogos finalizaron o 29 de agosto. A cerimonia de clausura foi realizada no Estadio Olímpico de Atenas onde se inauguraron 16 días antes. Estímase que uns 70.000 espectadores asistiron á cerimonia de clausura.

A cerimonia iniciouse coa participación de músicos gregos, entre eles Haris Alexiou, Elefthería Arvanitáki, Dimitra Galani, Giórgos Ntaláras e Sakis Rouvas; ao mesmo tempo miles de actores realizaban actuacións con bastante humor no terreo do estadio. Acto seguido, realizouse a entrega de premios do último evento dos xogos, o maratón masculino.

A continuación cada país participante viuse representado por un atleta que portaba a súa respectiva bandeira, seguidos do resto dos atletas con todas as delegacións mesturadas.

Logo dos discursos de clausura, escoitáronse os himnos de Grecia e da China. O alcalde de Atenas pasou a bandeira olímpica ao alcalde de Pequín. Logo dunha curta presentación de actores chineses declaráronse oficialmente clausurados os **Xogos Olímpicos de Atenas 2004**.

O percorrido do facho olímpico a través do mundo

Modalidades disputadas
----------------------

Participantes
Proba de tiro con arco no histórico estadio Panathinaiko durante os Xogos de Atenas, 2004

|  |  |  |
| --- | --- | --- |
| * Atletismo.
* Bádminton.
* Béisbol.
* Baloncesto.
* Boxeo.
* Piragüismo.
* Ciclismo.
* Esgrima.
* Fútbol.
* Ximnasia.
* Halterofilia.
* Balonmán.
* Hípica.
* Hóquei sobre herba.
* Judo.
* Loita.
* Natación sincronizada.
 |  | * Natación.
* Péntatlon moderno.
* Wáter-polo.
* Remo.
* Saltos de trampolín.
* Softbol.
* Taekwondo.
* Tenis.
* Tenis de mesa.
* Tiro.
* Tiro con arco.
* Tríatlon.
* Vela.
* Voleibol.
 |

Cadro de medallas
-----------------

|  |  |
| --- | --- |
| Cadro de Medallas |  |
| Posición | País |   Gold   |   Silver   |   Bronze   | Total |
| 1 |  EUA | 36 | 39 | 27 | 102 |
| 2 |  China | 32 | 17 | 14 | 63 |
| 3 |  Rusia | 27 | 27 | 38 | 92 |
| 4 |  Australia | 17 | 16 | 16 | 49 |
| 5 |  Xapón | 16 | 9 | 12 | 37 |
| 6 |  Alemaña | 13 | 16 | 20 | 49 |
| 7 |  Francia | 11 | 9 | 13 | 33 |
| 8 |  Italia | 10 | 11 | 11 | 32 |
| 9 |  Corea do Sur | 9 | 12 | 9 | 30 |
| 10 |  Gran Bretaña | 9 | 9 | 12 | 30 |

Notas
-----

Véxase tamén
------------

### Ligazóns externas

* Páxina Oficial dos Xogos Olímpicos de Atenas 2004

| * v
* c
* e
Xogos Olímpicos |
| --- |
| 
* Comité Olímpico Internacional
* Lista de países por código do COI

 |
| Xogos Olímpicos de verán | 
* Atenas 1896
* París 1900
* St. Louis 1904
* 19061
* Londres 1908
* Estocolmo 1912
* 19162
* Antuerpen 1920
* París 1924
* Ámsterdam 1928
* Os Ánxeles 1932
* Berlín 1936
* 19403
* 19443
* Londres 1948
* Helsinqui 1952
* Melbourne 1956
* Roma 1960
* Toquio 1964
* Cidade de México 1968
* Múnic 1972
* Montreal 1976
* Moscova 1980
* Os Ánxeles 1984
* Seúl 1988
* Barcelona 1992
* Atlanta 1996
* Sydney 2000
* Atenas 2004
* Pequín 2008
* Londres 2012
* Río de Xaneiro 2016
* Toquio 20204
* *París 2024*
* *Os Ánxeles 2028*
* *Brisbane 2032*

 |  |
| Xogos Olímpicos de inverno | 
* Chamonix 1924
* St. Moritz 1928
* Lake Placid 1932
* Garmisch-Partenkirchen 1936
* *1940* 3
* *1944* 3
* St. Moritz 1948
* Oslo 1952
* Cortina d'Ampezzo 1956
* Squaw Valley 1960
* Innsbruck 1964
* Grenoble 1968
* Sapporo 1972
* Innsbruck 1976
* Lake Placid 1980
* Saraievo 1984
* Calgary 1988
* Albertville 1992
* Lillehammer 1994
* Nagano 1998
* Salt Lake City 2002
* Turín 2006
* Vancouver 2010
* Sochi 2014
* Pyeongchang 2018
* Pequín 2022
* *Milán-Cortina 2026*

 |
| 1 Non recoñecidos polo COI   2 Cancelados debido á I guerra mundial   3 Cancelados debido á II guerra mundial   4  Adiados a 2021 pola pandemia de COVID-19 |

* Portal:Xogos Olímpicos
* Portal:Grecia

|  |  |
| --- | --- |
| Control de autoridades | 
* Wd: Q8558
* WorldCat
* VIAF: 133493308
* EBID: ID
* GEC: 0279406
* GND: 10087037-5
* LCCN: no2003030450
* NKC: mzk2004237520

 |